# data[].attributes.headline
Където и да ви отведе съдбата

# data[].attributes.subject
Където и да ви отведе съдбата

# data[].attributes.body
Където и да ви отведе вашата житейска съдба е важно да съхранявате чувството за свързаност със своите български "корени". То се основава на семейните традиции и знанията за България.
В правоъгълника от изображението виждате 18 думи-понятия. Задачата ви е с три прави линии да разделите правоъгълника на шест триъгълника, така че във всеки триъгълник да има по едно понятие, свързано с културата, с географията и с историята на България.

# data[].attributes.attachment_link.title
Шестте триъгълника

# data[].attributes.headline
Вие и професиите на бъдещето

# data[].attributes.subject
Вие и професиите на бъдещето

# data[].attributes.body
Изчислете след колко години ще достигнете възрастта на работещите хора. Обикновено има три основни причини за избор на професия:

1. Личните предпочитания, индивидуалните интереси и способности.

2. Какви доходи осигурява професията.

3. Дали в близко бъдеще търсенето на специалисти ще нараства.

Споделете личните си предпочитания за бъдеща професия. Проучете кои ще са най-търсените професии на бъдещето. Съставете списък на поне пет професии от избраните от вас, които бихте могли да работите от България. Ако имате възможност да избирате, бихте ли се реализирали в България?

# data[].attributes.headline
Население и прогнози за България

# data[].attributes.subject
Население и прогнози за България

# data[].attributes.body
Демографските прогнози са свързани с промяна броя на населението на определена територия (град, област, страна, континент, света) за различни периоди от време. Те дават представа за очакваната бъдеща промяна на раждаемостта, смъртността и миграциите, използвайки определени показатели.
Линкът ви осигурява достъп до актуални данни за населението на България. Проучете ги, работейки в екипи по четирима. Изразете вашите заключения спрямо показатели, които са ви впечатлили. Концентрирайте се върху данните за очакваната промяна в броя на населението на България до 2100 година. Какви са тенденциите и с какво ги обяснявате?

# data[].attributes.attachment_link.title
Bulgaria population (2023) live - Countrymeters

# data[].attributes.attachment_link.description
Source : United Nations Department of Economic and Social Affairs: Population Division . Coronavirus Update (Live) Please note that the population clock above does not reflect actual migration situation due to movement restrictions. (Population figures are estimates by Countrymeters based on the latest United Nations data) During 2023 Bulgaria population is projected to decrease by -48,269 people and reach 6,778,993 in the beginning of 2024.

# data[].attributes.headline
Бъдещето на България (пъзел)

# data[].attributes.subject
Бъдещето на България (пъзел)

# data[].attributes.body
Работете по двойки. Отворете линка и подредете пъзел частите, така че да получите изображението, което виждате на екрана. Състезавате се за време. Печели най-бързата от двойките. Обсъдете отначало в малки екипи, а след това заедно, каква връзка виждате между смисъла на изображението и възможностите за развитие на България. Има ли значение бъдещето на страната за живота на членовете на вашите семейства?

# data[].attributes.attachment_link.title
Бъдещето на България - jigsaw puzzle (32 pieces)

# data[].attributes.headline
Родител за един ден

# data[].attributes.subject
Родител за един ден

# data[].attributes.body
Поставете се в ролята на родител за един работен ден. Съставете дневен режим, чрез който да покажете как ще е разпределено времето ви за работа, почивка, хранене и сън. Обсъдете доколко и по какво се различава от вашия дневен режим. В резултат на обсъжданията, трябва да се обедините около общо мнение: По-лесно ли е да си дете или да си възрастен?

# data[].attributes.headline
За миналото в сегашно време

# data[].attributes.subject
За миналото в сегашно време

# data[].attributes.body
Помолете родителите си да ви покажат семейни снимки. Изберете любима сред тях и напишете собствена история, която е вдъхновена от нея. Покажете снимката и споделете написаното със съучениците си.
Обсъдете дали има събития или личности от българската история, които ви вдъхновяват.

# data[].attributes.headline
Съпреживяни истории (Плейбек театър)

# data[].attributes.subject
Съпреживяни истории (Плейбек театър)

# data[].attributes.body
В превод от английски език Playback означава "изигран отново". При тази театрална практика хората от публиката споделят свои лични истории и актьорите ги изиграват, импровизирайки в момента без предварителен сценарий. Те използват умението си да слушат, да влизат в ролята на другия и да съпреживяват истории.
Предстои ви плейбек театър в класната стая. Определете кои от вас ще са актьори и кои - публика. Житейските ви истории трябва да са свързани с една от двете възможни теми:
1. Това, което бих искал всички да знаят за мен.
2. Това, което най-много искам да ми се случи в следващите пет години.
След края на представлението оценете кои от историите са били най-интересни и кои от актьорите - най-успешни.  Не забравяйте, че всяко представление завършва с аплодисменти!

# data[].attributes.headline
Бъдещи спомени

# data[].attributes.subject
Бъдещи спомени

# data[].attributes.body
Опишете в текст или представете чрез рисунка, презентация или друг избран от вас вариант, значението на вашите български корени за живота ви днес и в бъдеще. Представете ги на съучениците си. Обсъдете заедно важно ли е за всеки от вас чувството за принадлежност към България и доколко изучаването на български език, история и география на родната страна оказва влияние на неговото формиране.

# data[].attributes.headline
Лична капсула на времето

# data[].attributes.subject
Лична капсула на времето

# data[].attributes.body
Нарисувайте и/или опишете мечтите си за бъдещето. Обмислете отговорите на следните въпроси:

Какво трябва да направите, за да ги реализирате?

Кои от тях зависят от училищното ви обучение?

В какъв период от време очаквате да ги реализирате?

Кои от тях оценявате като най-реалистични?

Знаете ли какво "мечтаят" родителите ви за вашето бъдеще?

Поставете "мечтите си" в лична капсула на времето и напишете дата, на която искате да бъде отворена. Помислете за човек, който бихте искали да я съхранява.

# data[].attributes.attachment_link.title
Капсула на времето